એસસી-એસટી સંશોધન એક્ટ વિરુદ્ધ સવર્ણોનો ગુસ્સો સતત વધતો જાય છે. સોશિયલ મીડિયામાં પણ હાલ સંશોધિત એસસી-એસટી એક્ટને લઈને ચર્ચા ચાલી રહી છે. એક બાજુ ભારત બંધને લઈને ચર્ચાઓ ચાલી રહી છે. તમને જણાવી દઈએ કે, સપાક્સ સમાજ (મધ્યપ્રદેશના અધિકારીઓ અને કર્મચારીઓનું સંગઠન છે) અને કરણી સેનાની આગેવાનીમાં આવતી કાલ એટલે કે (ગુરુવારે, 6 સપ્ટેમ્બર) સવર્ણ સમાજે ભારત બંધની જાહેરાત કરી છે. સવર્ણોના આ બંધને ધ્યાનમાં રાખી દેશભરમાં સુરક્ષા વ્યવસ્થા કડક કરી દેવામાં આવી છે. ખાસ કરીને મધ્યપ્રદેશ, ઉત્તર પ્રદેશ, છત્તીસગઢ અને રાજસ્થાનમાં સુરક્ષા વ્યવસ્થાનો કડક બંદોબસ્ત કરવામાં આવ્યો છે.